
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Rimavská Sobota 1P/52/2026 6926201745 08. 07. 2026 Mgr. Ján Hudák ECLI:SK:OSRS:2026:6926201745.2
ROZSUDOK V MENE SLOVENSKEJ REPUBLIKY Okresný súd Rimavská Sobota, sudcom Mgr. Jánom Hudákom, v právnej veci navrhovateľky: A. B. C., D. C., nar. XX.XX.XXXX, trvale bytom E. XXX/XX, D. F., proti druhému účastníkovi - manželovi navrhovateľky: G. B., nar. XX.XX.XXXX, trvale bytom H. XXX/XX, I. o rozvod manželstva a úpravu výkonu rodičovských práv a povinností k maloletým deťom: J. B., nar. XX.XX.XXXX a B. B., nar. XX.XX.XXXX, obaja bytom u matky, zastúpených kolíznym opatrovníkom Úradom práce, sociálnych vecí a rodiny Rimavská Sobota, takto rozhodol: I. Súd manželstvo účastníkov konania: G. B., nar. XX.XX.XXXX a A. B. C., D. C., nar. XX.XX.XXXX, uzavreté dňa 13.05.2023, zapísané v knihe manželstiev matričného úradu Rimavská Sobota, vo zväzku 22, ročník 2023, na strane 57, pod poradovým číslom 30, rozvádza. II. Súd schvaľuje rodičovskú dohodu, ktorá znie: Maloleté deti J. B., nar. XX.XX.XXXX a B. B., nar. XX.XX.XXXX sa zverujú do osobnej starostlivosti matky. Otec maloletých detí sa zaväzuje prispievať na výživu maloletého J. B., nar. XX.XX.XXXX mesačne sumou vo výške 200,- € a na výživu maloletého B. B., nar. XX.XX.XXXX mesačne sumou vo výške 200,€ vždy do 20-eho dňa v mesiaci vopred k rukám matky, a to počnúc dňom právoplatnosti tohto rozsudku. Styk otca s maloletými deťmi sa neupravuje. III. Žiaden z účastníkov nemá nárok na náhradu trov konania. odôvodnenie: 1. Súd vyhotovil rozsudok podľa ustanovenia §-u 221 Civilného sporového poriadku podľa ktorého, písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. O trovách konania súd rozhodol podľa § 52 Civilného mimosporového poriadku v zmysle ktorého žiaden z účastníkov nemá právo na náhradu trov konania ak tento zákon neustanovuje inak. Poučenie:
Proti tomuto rozsudku odvolanie nie je prípustné, nakoľko sa účastníci konania po vyhlásení rozsudku vzdali odvolania voči nemu. Podľa § 122 Civilného mimosporového poriadku, rodičia nie sú oprávnení podať voči výroku, ktorým bola dohoda schválená, odvolanie. Podľa § 44 Civilného mimosporového poriadku, rozsudky o výživnom sú vykonateľné doručením. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona, ak ide o rozhodnutie o výchove maloletých detí, návrh na súdny výkon rozhodnutia. Ak povinný dobrovoľne neplní čo mu ukladá vykonateľné rozhodnutie v časti, ktorou bola upravená peňažná povinnosť vo vzťahu k maloletému dieťaťu oprávnený môže podať návrh na vykonanie exekúcie podľa zákona číslo 233/1995 Z. z. o súdnych exekútoroch a exekučnej činnosti v znení neskorších predpisov. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.

